
La proliferació es va manifestar en forma de dues taques de color groc-taronja 
localitzades a la part més interior del Port, s'ha de relacionar d'una banda amb 
l'elevada concentració de fósfor a l'aigua superficial, probablement d'origen resi- 
dual, donat l'alt valor de nitrogen en forma de nitrit, i, de l'altre, amb l'estabilitat 
de la columna d'aigua. Els organismes responsables foren dues dinofícies i una 
crisofícia. Conjuntament donaven una densitat superior a 1.000.000 de cèl.mt" i 
una concentració de clorofil.la a superior als 75 mg". 

PHYTOPLANRTON BLOOM IN SOLLER HARBOUR (MALLORCA, SUMMER 
1991). Two yellow-orange patches appeared in the inner part of the harbour. This 
phenomena must be related with a high phosphorus concentration on the upper 
sea level. lts origin is probably due to sewage with a high concentration of nitrites 
in a stable water column. These patches were caused by two species of 
Dinophyceae and a species of Chrysophyceae, which showed a density of over 
1.000.000 cells.mi" and a chlorophyll a concentration over 75 mg". 

senvolupament de denses poblacions de 
microorganismes planctònics, l'aigua pot 


Les aigües dels llacs i de les agafar diferents colors (rogenc, groc- 
àrees marines litorals poden presentar, —taroja, blau-verdós o verd) d'acord amb 
de forma temporal o amb una certa el tipus d'organismes responsables de 
persistència, coloracions degudes at de- la proliferació. 

Des de ben antic són conegudes 
les sobtades coloracions de l'aigua de 
mar, la «hematotalásia», anomenada 
també purga de mar, aguatge o marea 
roja, associades gairebé sempre a una 
entrada d'aigua dolga carregada de 
substáncies nutritives, entre d'elles fac- 
tors vitamínics, i a una certa estabilitat 
de la columna d'aigua (Fraga,1972). 
Aquests fenòmens han estat ben estu- 
diats a les ríes de Galícia, tant per la 
seva freqüència com pels problemes 
que causen a la indústria marisquera, 
problemes en part derivats de la toxici- 
tat sobre diferents organismes vius, 
entre ells l'home (Margalef, 1956, Alon- 
so Picón, 1990). 

La Mediterrània occidental no està 
lliure d'aquestes proliferacions de fito- 
plancton (Jacques i Sournia, 1978- 
1979), ara bé, al llarg d'aquests darrers 
anys, degut a l'increment de la conta- 
minació de les àrees litorals, les ma- 
rees roges són cada vegada més nom- 
broses, principalment durant els mesos 
d'estiu, es localitzen preferentment a 
zones més o menys tancades (ports i 
petites badies) amb poc intercanvi amb 
la mar oberta. 

A l'arxipèlag Balear les prolifera- 
cions fitoplanctòniques han deixat d'és- 
ser uns esdeveniments estranys, cada 
estiu podem tenir coneixement a través 
dels medis de comunicació de l'aparició 
de taques a les aigues marines litorals, 
però hi ha una mancança absoluta d'in- 
formació científica sobre aquests fenò- 
mens. L'objectiu del nostre treball és 
descriure les característiques d'una pro- 
liferació de fitoplancton que va: succeir 
al Port de Sóller durant el mes de juliol 
de 1991, encara que no varem poder 
seguir el procés des del començament, 
la informació que recollirem ens permet 

caracteritzar els microorganismes impli- 
cats ¡ apuntar les possibles causes del 
seu desenvolupament explossiu. 


Àrea d'estudi i metodologia 


Les taques de la proliferació planc- 
tònica a les aigues del Port de Sóller 
(costa nord-occidental de Mallorca) fo- 
ren estudiades el dia 18 de juliol de 
1991 (figura 1). 

El mostratge es va fer entre les 
11.30 i les 13.30 hores, al llarg d'un 
perfil vertical de 4 metres. In situ es 
varen mesurar: temperatura, concentra- 
ció d'oxigen dissolt i percentatge de 
saturació d'aquest gas (oxímetre OXI 
196, VVTVV), transparència de l'aigua 
(disc de Secchi) i penetració de la ra- 
diació (sensor esfèric Li-193 SA. Data 
Logger Li-1000, LI-COR). A les mostres 
d'aigua s'analitzaren: nitrits, nitrats, fós- 
for reactiu soluble i silici reactiu soluble 
(Technicon Autoanalyzer li). Respecte al 
fitoplancton es determinà la concen- 
tració de clorofil-la a (espectrofotómetre 
U-2000) i es quantificà el nombre de 
cèl.lules (microscopi invertit OLYMPUS 
IM). Les metodologies seguides són les 
que es decriuen a Strickland 8 Parsons 
(1972) i a Lund et al. (1958). 


Resultats i discussió 


Les taques de fitoplancton presen- 
taven uns límits no gaire definits, con- 
seqüència de la seva estructura poc 
consistent. Formaven uns agregats fila- 
mentosos independents que fluctuaven i 
s'espergien simplement per l'agitació de 
l'aigua. Aquesta mobilitat i fàcil dis- 
persió ens indicava que les taques ocu- 


G. Moya i A. Martínez, Proliferació de fitoplàncton al Port de Sóller 123 


MAR MEDITERRÀNIA 











Fig. 1. Localització del Port de Sóller i distribució de les proliferacions algals. 
Location of Soller Harbour and distribution of algal blooms. 

paven només els nivells superficials de 
la columna d'aigua. 

La densitat de les taques, sobretot 
a la part central, era alta, tal i com es 
dedueix dels valors dels parámetres 
relacionats amb la penetració de llum a 
l'aigua, transparencia i extinció de la 
radiació. La transparència de l'aigua va 
registrar un valor de Secchi de només 
1.10 m; pel que fa a l'extinció de l'ener- 
gia radiant, obtinguda amb sensor esfè- 
ric i per tant referida a la llum difusa 
ambiental, s'observà: a un metre de 
fondària un 3696 de l'energia en super- 
fície, mentre que a prop del fons hi 
havia menys del 25% de la radiació su- 
perficial. Ambdós paràmetres són indi- 
cadors de la important acció obstructiva 
de les taques sobre la llum i, probable- 
ment també sobre altres variables de- 






TEMPERATURA *C 

OXIGEN mg.l* 

OXIGEN % saturació 114 
N-NO, mg-at | 1.02 
N-NO, mg-at Į“ 4.28 
P-PO* mg-at H 1.64 
Si-SiO,* mg-at I" 5.73 
CLOROFIL.LA a *30,59 
mg." (mg.m?) 79.04 

penents dels intercanvis entre l'atmós- 
fera i l'aigua. 

Les temperatures observades foren 
altes (taula 1), com correspon a l'època 
de l'any i a un lloc parcialment tancat, 
d'altra banda s'ha de comentar que la 
diferència de temperatura entre super- 
fície i fons, 1.6 *C, encara que petita, 
pot ésser indicadora d'una certa estabi- 
litat a la columna d'aigua, principalment 
a una zona soma com és la que es- 
tam tractant, una altra raó a tenir en 
compte a l'hora d'explicar les causes 
del creixement explossiu del fitoplanc- 
ton. 

La temperatura és un dels factors 
determinants de la solubilitat de l'oxigen 
a l'aigua, però l'oxigen també està molt 
lligat a l'activitat fotosintètica i respira- 
tòria dels organismes i a la presència 

Fig. 1. Caracterítiques físico-químiques a diferents profunditats. 
Physico-chemical characteristics at different depths. 


* vorera de la proliferació 
* bloom edge 

de matèria orgànica susceptible d'ésser 
oxidada. Les concentracions d'oxigen i 
el tant per cent de saturació determi- 
nats al nivell superficial (taula 1), s'han 
de considerar normals o lleugerament 
altes, això vol dir que es tracta d'aigües 
sense problemes d'oxigenació. Cap al 
fons es registra una lleugera disminució 
d'ambdues variables, però a tots els 
nivells es supera el 100% de saturació. 

Les anàlisis de nutrients realitzades 
a les mostres de superfície i de fondà- 
ria ens donen uns resultats comple- 
tament diferents (taula 1). Al nivell su- 
perficial les concentracions de nitrogen, 
en forma de nitrits i nitrats, de fósfor, 
en forma d'ortofosfat, i de silici, en for- 
ma de silicat, són altes i es situen per 
sobre dels valors que serian esperables 
a un sistema oligotròfic, en particular 
les concentracions de N-NO,, són su- 
periors a 1 ug-at It, i les de P-PO,, 
són majors de 1.5 ug-at I. Aquests re- 
sultats indiquen que hi ha un aport ex- 
tern d'aquests composts, perquè en la 
dinàmica dels nutrients en el medi marí 
no es habitual trobar concentracions tan 
altes. Prop del fons (4 m) hi ha con- 
centracions molt inferiors a les super- 
ficials (taula 1) i del mateix ordre que 
les que es determinen a les aigues de 
zones costaneres tancades de la Me- 
diterrània (Margalef, 1974, Cruzado, 
1985). 

La quantitat de pigments que es 
poden extreure d'un determinat volum 
d'aigua, són un indicador de la biomas- 
sa algal i també de la seva capacitat 
de producció primària, al menys la po- 
tencial. En el nostre cas aquestes con- 
centracions de clorofil.la a han estat 
molt altes, 30.6 mg.m? a la vorera de 
la taca i 79.0 mg.m? en el centre. Si 
tenim en compte que concentracions de 


l'ordre dels 10 mg.m2 són considerades 
com a pròpies de sistemes molt pro- 
ductius, sistemes eutròfics, no hi ha 
dubte que els valors determinats al Port 
ens indican que estam davant d'un crei- 
xement explossiu de fitoplancton que fa 
que s'acumuli una biomassa extraordi- 
nàriament alta. 

L'estudi qualitatiu i quantitatiu de 
les mostres de fitoplàncton ens ha per- 
mès comprovar que aquella important 
biomassa, estava constituida per dues 
dinofícies (dinoflagel.lades), dels gène- 
res Peridinium i Gymnodinium, rodones 
i amb un diàmetre molt similar, entre 40 
um i 70 um, es tracta de formes grans 
i per tant amb un considerable volum 
cel.lular. L'altra alga és una petita 
flage!.lada del grup de les crisofícies, 
també té una forma rodona, però el seu 
diàmetre és només de 3 a 4 um. 

En conjunt aquestes tres algues 
donen una densitat de 1.18x10* cèl. 
mt", això vol dir que la concentració al- 
gal és molt alta. La contribució numè- 
rica de les dinofícies i de la crisofícia al 
total és ben diferent, hem contat 
6.2x10* cèl.mlt de les dinofícies i 
1.12x108 cèl.mi" de la crisofícia, a pe- 
sar d'aquesta manifesta diferència, la 
contribució real a la biomassa total, és 
a dir, la quantitat de biovolum algal, es 
decanta clarament del costat de les 
dinofícies. 


Conclusió i suggeriments 


Dins el model ecològic que explica 
la dinámica anual del fitoplàncton, les 
condicions que hem trobat al Port de 
Sóller venen marcades per una situació 
amb una quatitat important de nutrients 
inorgànics i una gran estabilitat de la 

columna d'aigua, acompanyats d'una 
temperatura óptima per a la multiplica- 
ció dels microorganismes. 

Es tracta d'una situació ben descri- 
ta a la bibliografia (Margalef, 1978; 
1991) i sobre la qual apareixen contí- 
nuament noves referències (Aubert 
1993), podríem dir que és un estadi, el 
de les marees roges o purgues de mar, 
ja habitual a la dinàmica anual del fito- 
plàncton i que per tant pot ésser incor- 
porat al model general. 

Encara que totes les proliferacions 
estivals d'algues segueixen un patró ge- 
neral en quant a les causes que les 
provoquen, cal esmentar alguns fets 
que rompen aquesta aparent uniformitat 
i que s'han de tenir en compte a l'hora 
de planificar investigacions prèvies o 
posteriors a la seva aparició. Una pri- 
mera consideració fa referència al tipus 
d'algues que proliferen, les més fre- 
quents són les dinofícies dels gèneres 
Noctiluca, Prorocentrum i Gonyaulax, 
però a una recent publicació japonesa 
hi ha una llista de dues-centes espè- 
cies implicades en l'aparició de purgues 
o «red tide» i/o citades per la seva to- 
xicitat. Aixó vol dir que es fa neces- 
sària la identificació de les algues, al 
menys per l'interès científic, però també 
per les possibles conseqüències que 
poden tenir sobre els altres organismes. 

Per altre banda s'ha d'esmentar 
que alguns del organismes habituals a 
l'aigua durant el mesos d'estiu tenen 
una evident tendència a l'heterotròfia, 
per això s'ha de vigilar el contingut en 
matèria orgànica, ja que aquesta pot 
sustituir els nutrients inorgànics i actuar 
com a factor desencadenant de la proli- 
feració. 

Les condicions locals específiques 
poden introduir modificacions al model 

general, proximitat a la costa, fondària 
màxima, hidrografia, presència de ports 
esportius, moviments d'arenes, i d'altres 
impactes poden ésser alguns dels 
paràmetres que actúin en el sentit 
d'afavorir l'aparició dels creixements 
explossius d'algues. 

